CELEX: 62011TN0579
Language: et
Date: 2011-11-11 00:00:00
Title: Kohtuasi T-579/11: 11. novembril 2011 esitatud hagi — Akhras versus nõukogu

7.1.2012   
            
            
               ET
            
            
               Euroopa Liidu Teataja
            
            
               C 6/23
            
         11. novembril 2011 esitatud hagi — Akhras versus nõukogu
   (Kohtuasi T-579/11)
   2012/C 6/43
   Kohtumenetluse keel: inglise
   
      Pooled
   
   
      Hageja: Tarif Akhras (Homs, Süüria) (esindajad: Solicitor S. Ashley ja Solicitor S. Millar, D. Wyatt, QC, ja Barrister R. Blakeley)
   
      Kostja: Euroopa Liidu Nõukogu
   
      Nõuded
   
   
               —
            
            
               tühistada nõukogu otsuse 2011/522/ÜVJP lisa tabeli A lõige 3 hagejat puudutavas osas;
            
         
               —
            
            
               tühistada nõukogu määruse (EL) nr 878/2011 I lisa tabeli A lõige 3 hagejat puudutavas osas;
            
         
               —
            
            
               tühistada nõukogu otsuse 2011/628/ÜVJP II lisa tabeli lõige 2 hagejat puudutavas osas;
            
         
               —
            
            
               tühistada nõukogu määruse (EL) nr 1011/2011 II lisa tabeli lõige2 hagejat puudutavas osas;
            
         
               —
            
            
               tunnistada nõukogu otsuse 2011/273/ÜVJP (muudetud) artikli 4 lõige 1 hageja suhtes kohaldamatuks;
            
         
               —
            
            
               tunnistada nõukogu määruse (EL) nr 442/2011 (muudetud) artikli 5 lõige 1 hageja suhtes kohaldamatuks; ning
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et
               
                           —
                        
                        
                           hageja äramärkimise sisulised kriteeriumid ei olnud täidetud ja/või märkis nõukogu hageja ära ebapiisavate tõendite alusel, et näidata kriteeriumitele mittevastavust ja/või tegi nõukogu ilmse hindamisvea kriteeriumite täitmise üle otsustades. Täpsemalt, hageja ei ole vastutav tsiviilisikute vägivaldsete repressioonide eest Süürias ning ta ei ole Süüria režiimi toetanud ega saanud sellest kasu ning ta ei ole seotud ühegi vägivaldsete repressioonide eest vastutava või Süüria režiimi toetanud või sellest kasu saanud isikuga. Ainus hageja vastu esitatud väide on, et ta toetas Süüria režiimi majanduslikult. See ei vasta tõele.
                        
                     
         
               2.
            
            
               Teine väide, et
               
                           —
                        
                        
                           hageja äramärkimine rikub ilmselgelt inimõigusi ja põhivabadusi, seal hulgas tema õigust era- ja perekonnaelu puutumatusele, eraomandi rahumeelsele omamisele ja lõpetuseks tema õigust elule, ja/või rikub proportsionaalsuse põhimõtet.
                        
                     
         
               3.
            
            
               Kolmas väide, et
               
                           —
                        
                        
                           nõukogu on igal juhul rikkunud menetluseeskirju: (a) anda hagejale isiklikult teada tema äramärkimisest, (b) anda asjakohaseid ja piisavaid põhjendusi, ja (c) järgida kaitseõigusi ja õigust tõhusale kohtulikule kaitsele.